Ministru kabineta protokollēmuma projekta

**„Par Ministru kabineta 2012.gada 12.jūnija sēdes protokollēmuma (prot. Nr.33 53.§) „Informatīvais ziņojums „Par komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” atbalstam”” 2. un 3.punktā doto uzdevumu izpildi”**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2012.gada 12.jūnija sēdē (prot. Nr.33 53.§) izskatīja Veselības ministrijas informatīvo ziņojumu *„Par komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” atbalstam”*”, uzdodot:   * Veselības ministrijai normatīvajos aktos noteiktā kārtībā līdz 2012.gada 30.jūnijam iesniegt Ministru kabinetā grozījumus Ministru kabineta 2009.gada 13.janvāra noteikumos Nr.44 *„Noteikumi par darbības programmas „Infrastruktūra un pakalpojumi” papildinājuma 3.1.5.3.1. apakšaktivitāti „Stacionārās veselības aprūpes attīstība””*. * Finanšu ministrijai (Centrālajai finanšu un līgumu aģentūrai) līdz 2012.gada 31.decembrim veikt grozījumus 3.1.5.3.1.apakšaktivitātes "Stacionārās veselības aprūpes attīstība" pabeigtajos projektos un veikt citas nepieciešamās darbības atbilstoši normatīvajiem aktiem komercdarbības atbalsta jomā, precizējot attiecināmo un neattiecināmo izmaksu proporciju. |
| 2. | Pašreizējā situācija un problēmas | Pildot Ministru kabineta 2012.gada 12.jūnija sēdes protokola Nr.33 53.§ 2.punktā uzdoto, Veselības ministrija ir sākusi darbu pie grozījumu Ministru kabineta 2009.gada 13.janvāra noteikumos Nr.44 *„Noteikumi par darbības programmas „Infrastruktūra un pakalpojumi” papildinājuma 3.1.5.3.1. apakšaktivitāti „Stacionārās veselības aprūpes attīstība””* (turpmāk – MK noteikumi Nr.44) projekta izstrādes. Ar minētajiem grozījumiem MK noteikumos Nr.44 ir paredzēts atļaut iegādāties un izmantot jau iegādāto infrastruktūru maksas veselības aprūpes pakalpojumu sniegšanai, piesaistot finansējuma saņēmēja privāto finansējumu proporcionāli infrastruktūras izmantošanas proporcijai valsts apmaksāto veselības aprūpes pakalpojumu sniegšanai un citu darbību veikšanai (turpmāk – infrastruktūras izmantošanas proporcija).  Lai nodrošinātu vienotu pieeju infrastruktūras izmantošanas proporcijas aprēķināšanai, Veselības ministrija sadarbībā ar ārstniecības iestādēm izstrādāja arī infrastruktūras izmantošanas proporcijas aprēķināšanas metodikas (turpmāk – metodika) projektu, kuru nosūtīja Latvijas Slimnīcu biedrībai un ārstniecības iestādēm saskaņošanai, nosakot termiņu 2012.gada 28.septembrim.  Ņemot vērā, ka MK noteikumu Nr.44 grozījumos tiks iekļauta metodikā apstiprinātais infrastruktūras izmantošanas proporcijas aprēķins, kas vēl atrodas saskaņošanas stadijā, tad Veselības ministrija pirms tik svarīga konceptuāla jautājuma saskaņošanas ar ārstniecības iestādēm, nevarēja iesniegt izskatīšanai Ministru kabineta sēdē grozījumus MK noteikumos Nr.44 protokollēmumā noteiktajā termiņā līdz 2012.gada 30.jūnijam, papildus ņemot vērā, ka protokollēmuma uzdevums tika izdots 2012.gada 12.jūnijā, un nav iespējams salīdzinoši tik īsā laikā nodrošināt metodikas saskaņošanu, tādejādi nepieciešams noteikt iepriekš uzdoto termiņu par aktualitāti zaudējušu un noteikt jaunu termiņu uzdevuma izpildei.  Atsaucoties uz iepriekšminēto arī 2012.gada 12.jūnija sēdes protokola Nr.33 53.§ 3.punktā dotā uzdevuma izpilde nav iespējama protokollēmumā noteiktajā termiņā līdz 2012.gada 31.decembrim, jo uzdevums ir tieši pakārtots protokollēmuma 2.punktā uzdotajam un sadarbības iestāde Centrālā finanšu un līgumu aģentūra nevar nodrošināt grozījumu veikšanu pabeigtajos projektos un veikt citas nepieciešamās darbības atbilstoši normatīvajiem aktiem komercdarbības atbalsta jomā, precizējot attiecināmo un neattiecināmo izmaksu proporciju, pirms ir veikti grozījumi MK noteikumos Nr.44, tādejādi nepieciešams noteikt iepriekš uzdoto termiņu par aktualitāti zaudējušu un noteikt jaunu termiņu uzdevuma izpildei.  Tādejādi nepieciešams:   1. atzīt Ministru kabineta 2012.gada 12.jūnija sēdes protokollēmuma (prot. Nr.33 53.§) „Informatīvais ziņojums „Par komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” atbalstam””” 2. un 3.punktā dotos uzdevumus par aktualitāti zaudējušiem; 2. noteikt Veselības ministrijai līdz 2012.gada 31.decembrim iesniegt Ministru kabinetā grozījumus MK noteikumos Nr.44; 3. uzdot Finanšu ministrijai (Centrālajai finanšu un līgumu aģentūrai) līdz 2013.gada 30.jūnijam veikt grozījumus 3.1.5.3.1.apakšaktivitātes "Stacionārās veselības aprūpes attīstība" pabeigtajos projektos un veikt citas nepieciešamās darbības atbilstoši normatīvajiem aktiem komercdarbības atbalsta jomā, precizējot attiecināmo un neattiecināmo izmaksu proporciju. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta sēdes protokollēmuma projekta *„Par Ministru kabineta 2012.gada 12.jūnija sēdes protokollēmuma (prot. Nr.33 53.§) „Informatīvais ziņojums „Par komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” atbalstam”” 2.un 3.punktā doto uzdevumu izpildi”* (turpmāk – Ministru kabineta sēdes protokollēmuma projekts) mērķis ir noteikt Ministru kabineta uzdevumus iesaistītajām institūcijām, lai nodrošinātu komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” īstenošanas ietvaros.  Ministru kabineta sēdes protokollēmuma projekts paredz,   1. **atzīt** Ministru kabineta 2012.gada 12.jūnija sēdes protokollēmuma (prot. Nr.33 53.§) „Informatīvais ziņojums „Par komercdarbības atbalsta normu piemērošanu Eiropas Savienības fondu darbības programmas „Infrastruktūra un pakalpojumi” papildinājuma 3.1.5.3.1.apakšaktivitātes „Stacionārās veselības aprūpes attīstība” atbalstam””” **2. un 3.punktā dotos uzdevumus par aktualitāti zaudējušiem**; 2. noteikt **Veselības ministrijai līdz 2012.gada 31.decembrim iesniegt Ministru kabinetā grozījumus MK noteikumos Nr.44**; 3. uzdot **Finanšu ministrijai (Centrālajai finanšu un līgumu aģentūrai) līdz 2013.gada 30.jūnijam veikt grozījumus** 3.1.5.3.1.apakšaktivitātes "Stacionārās veselības aprūpes attīstība" **pabeigtajos projektos un veikt citas nepieciešamās darbības** atbilstoši normatīvajiem aktiem komercdarbības atbalsta jomā, precizējot attiecināmo un neattiecināmo izmaksu proporciju.   Ministru kabineta sēdes protokollēmuma projekts pilnībā atrisinās anotācijas I sadaļas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība Ministru kabineta sēdes protokollēmuma projekta izstrādē nebija nepieciešama, jo Ministru kabineta sēdes protokollēmumos dotie uzdevumi un to izpildes termiņi ir tieši saistoši tikai Veselības ministrijai. Sabiedrības līdzdalība šo uzdevumu izpildes termiņu neietekmē. |
| 7. | Cita informācija | Nav. |

Anotācijas II. – VI. sadaļa – *projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija;  Finanšu ministrijas padotības iestāde – Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav |

Veselības ministre I.Circene

23.10.2012 09:25

A.Tomsone, 67876181

Agnese.Tomsone@vm.gov.lv